Bastogne
<s>Bastogne - francuski (valonski: Bastenaken) je grad i općina od 16,296 stanovnika na jugoistoku Belgije u valonskoj u Provinciji Luxembourg.</s>

<s>Geografske karakteristike</s>

<s>Bastogne leži u Ardenima pored granice sa Luksemburgom, udaljen 86 km jugoistočno od Lièga.</s>

<s>Historija</s>

<s>Bastogne je izrastao kao trgovište za ranog srednjeg vijeka, u njemu se od 9. vijeka održavaju redovni sajmovi.</s><s>U to vrijeme podignuta je i crkva sv. Petra, koja je prvi put dokumentirana 893.</s><s>Ona je doživjela brojne transformacije, najvažnija se desila u 16. vijeku za vladavine 
habsburškog svetorimskog cara Karla V, kad je rekonstruirana kao trobrodna gotička bazilika.</s><s>Od starije romaničke preostao je samo kameni zvonik, koji je služio za odbranu.</s>

<s>Status grada dobio je u 14. vijeku, kad je njime vladao Luksemburški grof i češki kralj Jan od Češke, koji ga je i utvrdio podigavši bedeme, koji su srušeni 1688.</s><s>Od njih su preostala jedino visoka vrata Trèves, koja su danas muzej.</s><s>Franjevci su došli u grad 1625. i do 1652. ugrubo podigli samostan sa crkvom.</s>

<s>Brzi urbani razvoj povezan sa dolaskom željeznicom doživio je u 19. vijeku, tad su podignuti prvi industrijski pogoni; ciglana, pivovara, destilerija, tvornica škroba.</s>

<s>Bastogne je postao slavan za Drugog svjetskog rata, kad je za Ardenske ofanzive bio opkoljen od 16. januar 1944. do 26. januara 1945.</s><s>Grad je branila američka 101. zračnodesantna divizija, koja je odolila snažnim napadima Wehrmachta, opsadu su razbili tenkovi generala Pattona.</s>

<s>Pobratimski gradovi 
Bastogne ima ugovore o partnerstvu sa slijedećim gradovima;
  Périers, Francuska (2005.)
  Tulette, Francuska (2012.)
  College Station, Texas, Sjedinjene Američke Države (2014.)
  Bryan, Texas, Sjedinjene Američke Države (2014.)</s>

<s>Izvori</s>

<s>Vanjske veze</s>

<s>Bastogne (službene stranice) 
Gradovi u Belgiji
Valonija</s>

